18.12.2013 Jurnalul Oficial al Uniunii Europene L 341/43 REGULAMENTUL (UE) NR. 1356/2013 AL COMISIEI din 17 decembrie 2013 de deschidere a unei anchete privind eventuala eludare a măsurilor antidumping instituite prin Regulamentul de punere în aplicare (UE) nr. 791/2011 al Consiliului cu privire la importurile de anumite țesături cu ochiuri deschise din fibră de sticlă originare din Republica Populară Chineză, prin intermediul unor importuri de anumite ţesături cu ochiuri deschise din fibră de sticlă, uşor modificate, originare din Republica Populară Chineză, și de înregistrare a acestor importuri COMISIA EUROPEANĂ, având în vedere Tratatul privind funcționarea Uniunii Europene, având în vedere Regulamentul (CE) nr. 1225/2009 al Consiliului din 30 noiembrie 2009 privind protecția împotriva importurilor care fac obiectul unui dumping din partea țărilor care nu sunt membre ale Comunității Europene (') (denumit în continuare „regulamentul de bază”), în special articolul 13 alineatul (3) și articolul 14 alineatul (5), după consultarea Comitetului consultativ în conformitate cu articolul 13 alineatul (3) și cu articolul 14 alineatul (5) din regulamentul de bază, întrucât: A. CEREREA Comisia Europeană (denumită în continuare „Comisia”) a primit, în temeiul articolului 13 alineatul (3) şi al arti- colului 14 alineatul (5) din regulamentul de bază, o cerere de anchetă cu privire la o eventuală eludare a măsurilor antidumping instituite cu privire la importurile de anumite ţesături cu ochiuri deschise din fibră de sticlă originare din Republica Populară Chineză, prin inter- mediul unor importuri de anumite țesături cu ochiuri deschise din fibră de sticlă, uşor modificate, originare din Republica Populară Chineză, și de înregistrare a acestor importuri. Cererea a fost depusă la 6 noiembrie 2013 de Saint- Gobain Adfors CZ s.r.o., Tolnatext Fonalfeldolgozo, Valmieras „Stikla Skiedra” AS și Vitrulan Technical Textiless GmbH, patru producători din Uniune de anumite ţesături cu ochiuri deschise din fibre de sticlă. B. PRODUSUL Produsul vizat de o eventuală eludare constă în anumite țesături cu ochiuri deschise din fibră de sticlă, cu dimen- siunea ochiurilor de peste 1,8 mm, atât în lungime, cât şi în lăţime, și cu densitatea de peste 35 g/m”, excluzând discurile din fibră de sticlă, originare din Republica Populară Chineză, încadrate în prezent la codurile NC ex 7019 51 00 și ex 7019 59 00 (denumit în continuare „produsul în cauză”). Produsul care face obiectul anchetei este același cu cel definit în considerentul precedent, dar încadrat în prezent la codul NC ex 7019 4000 şi originar din Republica Populară Chineză („produsul care face obiectul anchetei”). (!) JO L 343, 22.12.2009, p. 51. (10) C. MĂSURILE EXISTENTE Măsurile în vigoare în prezent și care au fost eventual eludate sunt măsurile antidumping instituite prin Regula- mentul de punere în aplicare (UE) nr. 791/2011 al Consiliului (2. D. MOTIVELE Cererea conține suficiente elemente de probă prima facie care arată că măsurile antidumping aplicate importurilor de anumite țesături cu ochiuri deschise din fibră de sticlă originare din Republica Populară Chineză sunt eludate prin intermediul unei uşoare modificări a produsului în cauză pentru a-l face să intre sub incidența anumitor coduri vamale care nu fac în mod normal obiectul măsurilor şi că modificarea nu schimbă caracteristicile esențiale ale produsului în cauză. Uşoara modificare constă în creşterea proporției de semitort din fibră de sticlă în țesătura cu ochiuri deschise, așa încât acesta să predomine în greutate în produsul care face obiectul anchetei, care trebuie astfel clasificat la codul NC 7019 40 00 ca ţesături din semitort din fibră de sticlă. Elementele de probă prima facie prezentate sunt urmă- toarele: În cerere se arată că, după instituirea taxei antidumping asupra produsului în cauză prin Regulamentul de punere în aplicare (UE) nr. 791/2011, a avut loc o modificare semnificativă a configurației schimburilor comerciale implicând exporturi din Republica Populară Chineză în Uniune, fără a exista o cauză determinantă sau o justi- ficare economică suficientă a acestei modificări, în afară de instituirea taxei. Această modificare pare să rezulte din importul de produs care face obiectul anchetei în Uniune. Cererea conține suficiente elemente de probă prima facie care indică faptul că produsul care face obiectul anchetei are aceleași caracteristici esențiale și este destinat aceloraşi utilizări ca şi produsul în cauză. Mai mult, cererea conține suficiente elemente de probă prima facie care indică faptul că efectele corective ale măsurilor antidumping existente referitoare la produsul în cauză sunt compromise, atât în ceea ce priveşte canti- tatea, cât şi prețul. Un volum semnificativ de importuri de produs care face obiectul anchetei pare să fi înlocuit importurile de produs în cauză. În plus, există suficiente () JO L 204, 9.82011, p. 1.